Május 18.

Névnapok: Alexandra, Erik + Alexa, Alicia, Blandina, Bódog, Erika, Erős, Félix, Hanga, Kámea, Kamilla, Klaudetta, Klaudia, Klaudiána, Szandra, Szantána, Szantina, Szendi, Toszka, Xandra

Események 
 1514 – Dózsa György, a keresztes had vezére Cegléden kiáltványt bocsát ki, melyben az egész jobbágyságot felkelésre szólítja.
 1521 – a magyar–török háború (1521–26) kezdete: I. Szulejmán hadat üzen II. Lajosnak.
 1600 – Vitéz Mihály havasalföldi vajda – csapatai élén – bevonul a moldvai Bacău városába.
 1804 – Bonaparte Napóleont a francia szenátus császárrá nyilvánítja, I. Napóleon néven.
 1900 – A kínai bokszerlázadás kirobbanása.
 1944 – Márton Áron római katolikus püspök a kolozsvári Szent Mihály templomban elmondott szentbeszédében megdöbbenését fejezi ki a zsidóellenes intézkedések miatt.
 1944 – Sztálin parancsára megkezdődik a krími tatárok tömeges deportálása az Üzbég SZSZK területére. 
 1956 – A Lhoce csúcs (tszf. 8516 m) első megmászása Fritz Luchsinger és Ernst Reiss hegymászók által.
 1974 – India végrehajtja első kísérleti atomrobbantását, Operation Smiling Buddha néven, ezzel atomhatalommá válik.
 1977 – Genfben 33 ország – köztük az USA és a Szovjetunió – képviselői aláírják a környezeti hadviselés tilalmáról szóló egyezményt.
 1980 – Kitör a Mount Saint Helens vulkán és ezzel 57 ember halálát, továbbá 3 milliárd dolláros kárt okoz.
 1990 – Rehabilitálják Mindszenty József bíboros-hercegprímást.
 1990 – Theo Waigel és Walter Romberg aláírják a német–német államszerződést a gazdasági, társadalmi és monetáris egyesülésről
 2018 – Sólyi gyerekgyilkosság

Sportesemények 
Formula–1
 1952 –  svájci nagydíj, Bremgarten - Győztes: Piero Taruffi  (Ferrari)
 1958 –  monacói nagydíj, Monte Carlo - Győztes: Maurice Trintignant  (Cooper Climax)
 1969 –  monacói nagydíj, Monte Carlo - Győztes: Graham Hill  (Lotus Ford)
 1980 –  monacói nagydíj, Monte Carlo - Győztes: Carlos Reutemann  (Williams Ford)
 2003 –  osztrák nagydíj, A1-Ring - Győztes: Michael Schumacher  (Ferrari)

Születések 
 1048 – Omar Hajjám perzsa matematikus, fizikus, asztronómus, filozófus, költő († 1131)
 1796 – Schweidel József honvéd tábornok, az aradi vértanúk egyike († 1849)
 1809 – Vállas Antal magyar mérnök, matematikus, egyetemi tanár, az MTA tagja († 1869)
 1817 – Marcelina Czartoryska lengyel hercegnő, zongoraművész, Frédéric Chopin tanítványa († 1894)
 1822 – Bókay János magyar orvos- és sebészdoktor, szemészorvos, egyetemi tanár, gyermekgyógyász, a korszerű magyar gyermekorvoslás megteremtője († 1884)
 1830 – Goldmark Károly magyar zeneszerző († 1915)
 1844 – Mészöly Géza magyar festőművész († 1887)
 1848 – Hermann Alexander Diels német klasszika-filológus tudós († 1922)
 1850 – Oliver Heaviside autodidakta angol villamosmérnök, matematikus, fizikus († 1925)
 1869 – Nagy Sándor magyar festőművész és grafikus († 1950)
 1872 – Bertrand Russell wales-i származású brit főrend, matematikus, logikus, filozófus, szociológus († 1970)
 1883 – Walter Gropius német mérnök, építész, a Bauhaus iskola alapítója († 1969)
 1900 – Ratkovszky Ferenc Kossuth-díjas magyar gépészmérnök, a Magyar Tudományos Akadémia rendes tagja († 1965)
 1906 – Balázs Samu Kossuth-díjas magyar színész († 1981)
 1914 – Boris Christoff (Borisz Hrisztov) bolgár operaénekes, basszus († 1993)
 1914 – Emmanuel De Graffenried svájci autóversenyző († 2007)
 1916 – Zsigmond Ede magyar költő († 1944)
 1920 – Karol Józef Wojtyła (II.János Pál) lengyel származású pápa († 2005)
 1928 
 Domokos Géza erdélyi magyar író, politikus, műfordító († 2007)
 Jo Schlesser francia autóversenyző († 1968)
 Kennedy P. József amerikai magyar vegyészmérnök, kémikus, az MTA tagja
 1930 – Varga Gyula Jászai Mari-díjas magyar színművész, a Miskolci Nemzeti Színház örökös tagja. († 2010)
 1931 – Bruce Halford brit autóversenyző († 2001)
 1931 – David Clapham dél-afrikai autóversenyző († 2005)
 1933 – Páskándi Géza erdélyi magyar író, költő, drámaíró († 1995)
 1937 – Lászlóffy Aladár erdélyi magyar író, költő, Kossuth-díjas († 2009)
 1940 – Kovács Eszter magyar operaénekes
 1946 – Keleti György magyar katonatiszt, országgyűlési képviselő (MSZP), 1994–98 között honvédelmi miniszter  († 2020)
 1953 – Csongrádi Kata magyar színésznő
 1957 – Michael Cretu, osztrák-román származású zenész, zeneszerző, énekes
 1959 – Galla Miklós magyar humorista, zenész
 1962 – Borbély László magyar színész, zenész
 1962 – Sandra német popénekesnő
 1964 – Pap Mihály magyar világbajnok, Európa-bajnok íjász. 
 1967 – Heinz-Harald Frentzen német autóversenyző
 1971 – Lackfi János József Attila-díjas magyar író, költő, tanár
 1975 – Fábián Anita magyar színésznő
 1975 – Princessa (Mónica Capel Cruz) spanyol énekesnő
 1976 – Grecsó Krisztián József Attila-díjas magyar költő, író
 1980 – Michaël Llodra francia teniszező
 1981 – Mahamadou Diarra mali válogatott labdarúgó
 1985 – Kovács Dalma erdélyi magyar énekesnő
 1985 – Sin Oliver magyar festő
 1988 – Ryan Cooley kanadai színész
 1988 – Jevgenyij Kurbatov orosz jégkorongozó
 1988 – Taeyang dél-koreai énekes
 1993 – Alekseev ukrán-orosz énekes
 1994 – Ebru Şahin török színésznő

Halálozások 
 526 – Szent I. János pápa (* 485 k.)  
 1799 – Pierre-Augustin Caron de Beaumarchais francia író, színműíró (A sevillai borbély, Figaro házassága) (* 1732)
 1800 – Alekszandr Vasziljevics Szuvorov herceg, orosz cári hadvezér, generalisszimusz (* 1729) 
 1911 – Gustav Mahler morvaországi születésű osztrák zeneszerző (* 1860)
 1922 – Alphonse Laveran Nobel-díjas francia orvos (* 1845)
 1954 – Lénárt János magyar ügyvéd, hódmezővásárhelyi városi politikus, országgyűlési képviselő (* 1883)
 1955 – Manuel Ayulo amerikai autóversenyző (* 1921)
 1971 – Czermann Antal magyar publicista, politikus, miniszteri tanácsos, országgyűlési képviselő (* 1885)
 1978 – Petőházi Gábor magyar agrármérnök, politikus (* 1922)
 1979 – Consuelo Suncín Sandoval Zeceña, salvadori művésznő, Antoine de Saint-Exupéry felesége (* 1901)
 1980 – Ian Curtis angol zenész, a Joy Division énekese (* 1956)
 1981 – Guttmann Márta magyar hárfaművész (* 1897)
 1981 – Ferencz László magyar színész pantomímművész (* 1923)
 1995 – Bor Ambrus (er. Lukács János) magyar író, műfordító, publicista (* 1921)
 1998 – Felföldi László magyar színész (* 1952)
 2005 – Pongrátz Gergely a Corvin-közi felkelő csoport parancsnoka az 1956-os forradalomban (* 1932)
 2007 – Pierre-Gilles de Gennes Nobel-díjas francia fizikus, "A folyadékkristályok fizikája" című könyvét alapműnek tekintik és őt nevezik "az LCD atyjá"-nak (* 1932)
 2008 – Bodnár István magyar televíziós rendező (* 1950)
 2013 – Steve Forrest (William Forrest Andrews) amerikai színész (* 1925)
 2017 – Chris Cornell amerikai rockzenész, dalszerző (* 1964)
 2021 – Charles Grodin amerikai színész (* 1935)

Nemzeti ünnepek, emléknapok, világnapok 

 1978-tól a múzeumok nemzetközi napja.
 Az internet világnapja.
 Örményország: a függetlenség napja (1918)

Jegyzetek 

Május napjai